***1.*** ***Кратка обобщена информация за осъществената контролна дейност за месец август 2018 г. и резултати от извършената контролна дейност.***

 За месец август 2018 г. служителите от „Контрол и охрана“ в дирекциите на националните паркове са извършили 448 броя проверки на 197 обекта. Проверките осъществени по време на ежедневните обходи в поверените охранителни участъци, вписани в дневниците на парковата охрана са 1885 броя. Съставени са 21 акта за установяване на административни нарушения (АУАН) и са дадени 19 броя предписания. Издадени са 12 броя наказателни постановления.

***2. Акценти от извършената през месеца контролна и административно наказателна дейност.***

**2.1. НП „Пирин“**

През месец август служителите на парка са съставили 185 броя констативни протоколаза осъществен контрол и извършени проверки. Извършени са 437 броя проверки отразени в *Дневника на служителя парковата охрана*. През месеца е съставен 1 брой акт за административно нарушение за незаконно изградена селскостопанска градина на територията на НП „Пирин“. Съставени са 7 броя КП за установено административно нарушение, 3 броя за незаконна сеч и 2 броя за незаконно бивакуване от неизвестни извършители. През месеца са съставени и връчени 3 броя предупредителни констативни протоколи за контрол над пашуващите на територията на парка, и замърсяване на сечище с ТБО, в даденият срок е осъществен последващ контрол, като дадените предписания за почистването на сечището не са изпълнени. В тази връзка ще бъде стартирана своевременно административнонаказателно производство срещу извършителите.

 През отчетния период бяха извършени дейности по недопускане на бракониерство на територията на парка и прилежащите територии, като служителите паркова охрана извършваха проверки по различно време на денонощието (в ранните и късните часове), с цел да се предотврати бракониерството в защитената територия. На територията на парка ловът и дивечоразвъдната дейност са забранени. Основните задачи на парковата охрана са именно в тази посока.

През отчетният месец се предприеха действия с цел превенция - бяха извършени проверки, в ниската част на парка и в граничните зони, с Държавните горски стопанства.

В резултат на осъществената контролна дейност не са констатирани нарушения на територията на парка, вследствие на бракониерски набези.

Извършени са проверки относно недопускане на незаконен добив на дървесина на територията на парка и прилежащите територии. Служителите паркова охрана извършваха проверки по различно време на денонощието (в ранните и късните часове), с цел предотвратяване на незаконни дейности – сеч на дървета.

 В резултат на предприетите действия и извършени проверки,през месеца е допусната незаконна сеч на територията на парка и резерват „Тисата“ в минимални размери. Срещу нарушителите е стартирано административнонаказателно производство за административно нарушение, така също за деянията са изпратени и сигнали да РУ –Полиция от прилежащите на парка общини, където е констатирано нарушението.

През месеца се извършваха проверки относно недопускане на незаконна паша на територията на парка и резерват „Тисата“ и качването на стадата на ползвателите, на които са издадени разрешителни за паша на територията на парка на основание чл.4, ал.3 от подписан Меморандум за сътрудничество и съвместна дейност между МОСВ, МЗХ и ДФ „Земеделие“.

През месеца са предприети действия по изпълнение на Заповед № РД-09-98/26.02.2016 г. на министъра на земеделието, храните и горите, с която се забранява риболова във всички реки на територията на НП „Пирин“. Служителите „Паркова охрана“ извършваха проверки относно недопускането на риболов в тези участъци и запознаваха превантивно риболовците от прилежащите общини на парка с действащата забрана. В резултат на осъщественият контрол не са допуснати нарушения.

През месеца са извършени проверки относно спазването на дадените условия в становища от Директора на парка и решения на МОСВ.

През месеца бе осъществен контрол над собственици и ползватели относно спазването на режимите и нормите въведени с ПУ на НП „Пирин“, както и на състоянието на парковите архитектурни елементи. В резултат на осъщественият контрол не са допуснати нарушения.

Извършени са проверки за борба и превенция срещу недопускане на надвишаване на одобрените за ползване количества с ПУ за лични нужди на билки, гъби и горскоплодни на територията на НП „Пирин“, както и за борба и превенция срещу недопускане на късане и бране на цветя на територията на НП „Пирин“ и в резерват „Баюви дупки“.

През месеца се наблегна на осъществяване на контрол над собственици, ползватели и посетители на територията на НП „Пирин“, с цел превенция и борба с горските пожари, като служителите „Паркова охрана“ връчваха противопожарни декларации за запознаване на собственици, ползватели и посетители на територията на парка с противопожарните правила, действащи на територията на парка.

През месеца се извършваха проверки и е осъществен контрол над сгради и съоръжения описани в регистър неразделна част от Плана за контролна и оперативна дейност на НП „Пирин“. В резултат на осъщественият контрол не са допуснати нарушения.

 Извършени са проверки относно въведените забрани с ПУ на НП „Пирин“ за използването на моторизирани средства (мотори АТВ), освен при неотложни дейности в горите и спасителни акции на територията на парка.

Извършени проверки за борба и превенция срещу недопускане на нерегламентирано бивакуване (опъване на палатки и палене на огън). През месеца са извършени 22 броя проверки от парковата охрана, отразени в зачислените им дневници и седмични рапорти до главните инспектори на ПУ. През периода са съставени 17 броя констативни протоколи за извършени проверки, от които един брой съвместно със служители на РУ Банско - МВР в района над хижа „Безбог“. През месеца са констатирани 2 броя нарушения с КПУАН срещу неизвестни извършители, които не са съдействали на служителите „Паркова охрана“, при опита за съставяне на акт за установяване на административно нарушение.

**2.2. НП „Рила“**

За месец август 2018 г., във връзка с осъществяване на контролната дейност на територията на Национален парк „Рила“, служителите паркова охрана и контрол са извършили общо 101 бр. проверки, за които са съставени предупредителни и констативни протоколи. 37 бр. са на сгради, водохващания и други съоръжения, а в 64 бр. са отразени проверки по разрешителни и съгласувателни заповеди на директора на ДНП „Рила“. За същия период, служителите, на които е поверена охраната на защитените територии, са осъществили 439 бр. проверки за Отдел „КО-Юг“ и 601 бр. за Отдел „КО-Север“, отразени в предоставените им дневници по образец. Има съставени 16 бр. констативни протоколи за установяване на административно нарушение, съставен е 1 бр. акт за установяване на административно нарушение и е издадено 1 бр. наказателно постановление за налагане на административна санкция.

По всички издадени съгласувателни и разрешителни заповеди, служителите „Паркова охрана и контрол“ осъществяват текущ и последващ контрол.

От направените общо 101 броя проверки за отчетния период, покрити с констативни и предупредителни протоколи, 55 бр. са планирани, а 46 бр. - извънредни. Извършени са 37 бр. на сгради и съоръжения, намиращи се на територията на националния парк и резерват „Риломанастирска гора“, а 64 бр. са по съгласувателни и разрешителни заповеди, включително и паша, издадени от директора на Дирекция „Национален парк Рила“.

При проверките, осъществявани от парковата охрана и отразявани в дневниците им, най-голям брой са реализирани във връзка със санитарното състояние на гората и проверки за незаконна сеч и извоз на дървесина - 219 бр. Тези, свързани с незаконен лов /бракониерство/, са 104 бр. 109 бр. проверки са извършени във връзка със състоянието на реките и езерата и незаконен риболов, 26 бр. са свързани със замърсяване на защитената територия, 48 бр. проверки - по границите на Национален парк „Рила“ и резерватите с държавните горски стопанства и общини, 46 бр. на пътища и пътни съоръжения, 17 бр. във връзка с наличието/липсата на табели и тяхното състояние. 51 бр. от извършените проверки са относими към състоянието на екопътеките и кътовете за отдих и бивакуване и 26 бр. на туристически пътеки. 58 проверки са направени за състоянието на ВиК и други водопреносни съоръжения на територията на парка и паленето на огън извън определените за тази цел места, 52 бр. на хижи и заслони, 60 бр. – МПС, 36 бр. проверки на туристи, 6 бр. на електропроводи, попадащи на територията на НП „Рила“, ведомствени сгради – 90 бр. Проверките на пасищата на територията на парка са 75 бр., а тези, свързани със събиране на билки, гъби и лечебни растения са 13 бр., сенокос – 2 бр.

През месец август 2018 г. са съставени 16 бр. констативни протоколи за установяване на административни нарушения, свързани с осъществяване на несъгласувана дейност - организирано навлизане във водите на езеро Близнака и нерегламентирано преминаване с МПС през защитена територия, съставен е 1 бр. АУАН и е издадено 1 бр. наказателно постановление за налагане на административна санкция.

В Дирекция „НП Рила“ постъпи сигнал за „пръскане със спрейове камъните в посока връх Мусала“. Веднага е направена проверка и лицето е установено. Съставен е предупредителен протокол.

На 16.08.2018 г. служители от Дирекция „НП Рила“, органите на МВР и Икономическа полиция проведоха акция във връзка с нерегламентирано преминаване на МПС и незаконно извозване на туристи в района на Седемте Рилски езера.

През месец август продължават дежурствата на организираните групи от служители „Паркова охрана и контрол“ в района на Седемте рилски езера, ПУ Дупница през натоварения летен сезон и във връзка с лятната школа на Общество „Бяло братство“ с цел осъществяване на по-голям контрол за спазване режимите и нормите в Националния парк.

От дейността на служителите „Паркова охрана и контрол“ през месец август и засиления превантивен контрол могат да се отбележат следните резултати:

1. Съставени 16 бр. констативни протоколи за установяване на административни нарушения за неспазване режимите и нормите, определени със закон и Плана за управление на НП „Рила“. Констатираните нарушения в тях са свързани най-вече с нерегламентирано преминаване с МПС през защитена територия и осъществяването на несъгласувана с Дирекцията дейност на територията на Парка. На Фондация „НАШИЯТ ДОМ Е БЪЛГАРИЯ“ е съставен акт за установяване на административно нарушение, предстои издаване на наказателно постановление. Останалите КПУАН се обработват и предстои да бъде потърсена административнонаказателна отговорност на нарушителите.

2. По всички съставени предупредителни протоколи се извършват проверки и се следи за спазване на предписанията, посочени в тях.

3. Видно от броя на проверки, отбелязани в дневниците на служителите „Паркова охрана и контрол“, приоритет остава неблагоприятна ситуация със съхнещите петна, засягащи иглолистните гори в страната и проверките за другите компоненти на санитарно състояние на горските територии в Националния парк и мерките, които е необходимо да бъдат предприети за предотвратяване на негативните последици.

4. Няма констатирани случаи на бракониерство, а в един от случаите е предотвратен незаконен риболов.

5. Не са констатирани замърсявания, както около хижите, заслоните, така и около кътовете за отдих и местата за бивакуване.

6. При направените проверки на табели и информационни табла, палене на огън, не са констатирани нарушения. В процес на възстановяване са табелите и информационните табла там, където е установено, че са повредени. Следи се стриктно за състоянието на туристическата маркировка.

7. На туристите се предоставя информация във връзка с правилата за поведение в Национален парк „Рила“, местата за бивакуване, хижи, туристически маршрути. С цел превенция на някой от тях са съставени предупредителни протоколи.

9. Всички пътища на територията на Парка са проходими, няма паднали и надвиснали дървета, които да възпрепятстват преминаването.

**2.3. НП „Централен Балкан“ (НПЦБ)**

През месец август 2018 г. служителите от отдел „Контрол и охрана“ (КО) са извършили 162 бр. проверки на обекти, собственици, ползватели, посетители и паркова инфраструктура, като са съставени 154 бр. констативни протоколи и 8 бр. АУАН. Проверени са общо 144 бр. обекта, от които 29 бр. инфраструктурни обекта. Извършени са 20 проверки във връзка с издадени предписания и са съставени 20 бр. констативни протоколи в резултат от тях. Получен и е проверен 1 бр. сигнал от гражданин, като резултата е отразен в констативен протокол. Текущите проверки по време на ежедневните обходи в поверените на служителите охранителни участъци, вписани в *Дневника на служителя парковата охрана* са 408 бр.

Издадени са 69 бр. съгласувателни писма по реда на §7 от ПЗР на ЗЗТ.

Съставени са общо 19 бр. АУАН, от които 8 бр. АУАН на място при проверка и 11 бр. АУАН за нарушение извършено през предходен месец, след изпратена на нарушителя покана за съставяне на АУАН. По видове нарушения актовете се разпределят, както следва:

* 6 бр. за нарушения в резервати;
* 4 бр. за паркиране на МПС извън определените и обозначени паркинги със свободен достъп без писмено съгласуване по реда на §7 от ПЗР на ЗЗТ;
* 2 бр. за престои на МПС извън определените и обозначени паркинги и пътища със свободен достъп без писмено съгласуване по реда на §7 от ПЗР на ЗЗТ;
* 3 бр. за движение на МПС извън определените и обозначени пътища със свободен достъп без писмено съгласуване по реда на §7 от ПЗР на ЗЗТ;
* 1 бр. за бивакуване извън определените места;
* 2 бр. за паша на животни без издадено от ДНПЦБ писмено разрешително;
* 1 бр. за паша на животни извън определените места в Зона Многофункционална.

Издадени са 9 бр. наказателни постановления, с които са наложени глоби на физически лица в размер на 4300 лв.

Основните приоритети в контролно-охранителната дейност на Дирекция „Национален парк Централен Балкан“ (ДНПЦБ) през август 2018 г. бяха: превантивен и текущ контрол по отношение предотвратяване и установяване на нарушения свързани с нерегламентирана паша на домашни животни, нерегламентирано движение с МПС, събиране на горски плодове, като стопанска дейност, посегателства върху фауната и горските територии, последващ контрол на съгласувани дейности в защитената територия, както и контрол за състоянието на парковата инфраструктура. Като основен приоритет беше идентифицирана и противопожарната готовност с оглед променената метеорологична обстановка и бързото съхнене на растителността в парка. Приоритетно основните групи потенциални нарушители, върху които беше фокусирано вниманието на парковата охрана, бяха ползвателите на пасища, водачите на МПС, събирачите на горски плодове, собственици и ползватели на туристически и инфраструктурни обекти в парка. През месеца бяха планирани и реализирани проверки и дежурства предимно в районите със засилен интерес от страна на любителите на офроуд, иманяри, дърводобивни и ловни бракониери. Голяма част от проверките през месеца бяха по повод осъществяване на контрол при реализиране на дейността по ползване на пасища в парка в резултат на което бяха установени множества нарушения, като най често те бяха - паша без разрешително, паша без пастир и паша в резерватите.

През месеца усилията на парковата охрана отново бяха насочени и в посока противодействие на основните заплахи за резерватните територии – иманярство, паша на домашни животни, ловното и дърводобивно бракониерство. Проведените контролно-охранителни мероприятия с превантивен характер допринесоха за липсата на съществени нарушения на територията на деветте резервата в границите на парка, а и на двата извън нея – поддържан резерват „Чамджа“ и резерват „Еленова гора“. За противодействие на нерегламентираното движение с МПС на територията на парка, през месеца бяха организирани и проведени 3 акции, съвместно със служители на МВР за предотвратяване и преустановяване на нарушение свързани с несъгласувано движение с МПС. В резултат на положените усилия по овладяване на проблема с нерегламентираното движение с МПС на територията на НПЦБ се забелязва положителна тенденция на засилен интерес към процедурата за съгласувано движение по пътищата в парка.

С цел успешно противодействие на заплахите, при осъществяване на контролната и охранителна дейност, стратегическото планиране на мероприятията по охрана и контрол, беше базирано на принципа за така наречените „горещи“ точки в „критични“ времеви периоди рано сутрин и привечер, като приоритетни за контрол бяха:

* безлесните пасищни територии;
* традиционните маршрути за незаконно движение с МПС;
* териториите на деветте резервата в НПЦБ, както и на двата резервата извън парка, управлявани от ДНПЦБ – поддържан резерват „Чамджа“ и резерват „Еленова гора“;
* райони с висок степен на риск за ловно бракониерство;
* райони с висока пожарна опасност;
* инфраструктурните обекти на територията на парка;
* зони в горски територии по границата на парка и около обекти разположени в парка – традиционно обект на дърводобивни посегателства;
* районите определени за събиране на плод от черна боровинка;
* туристически пътеки и туристическата инфраструктура на парка с цел установяване тяхното експлоатационно състояние, относно безопасното им използване от посетителите;

За по добра оперативност и навременна реакция през месеца съгласно подготвен график продължиха тридневните ежеседмични дежурства на служителите в организираните Временни контролни пунктове (ВКП), ситуирани във важни от гледна точка на контролната и охранителна дейност места – ВКП Вежен, ВКП Дерменка и ВКП Смесите.

През месеца е планиран и осъществяван постоянен контрол на собственици, ползватели и посетителите по отношение спазването на режимите и нормите в защитената територия, като в резултат на това **не са допуснати съществени увреждания и загуби на биологично разнообразие.**

Планираните и реализираните контролно-охранителни мероприятия през месеца за превенция и противодействието по отношение на основните заплахи – нерегламентирана паша на домашни животни, нерегламентирано движение с МПС, ловно и риболовно бракониерство, иманярство, бяха успешни и допринесоха за добрите резултати в това отношение.

За съжаление през месеца беше регистриран един случай, в който при съгласувана дейност за подмяна на водопровода за град Копривщица на територията на парка в района на местност „Гуч поляна“ - имот 00504.29.1 и отдел 753 "а","1", ПУ Клисура, ОУ Вежен, землище на с. Антон, Община Антон изпълнителят на терен е направил незаконен пробив, при което е извършено изкореняване и незаконна сеч на немаркирани с контролна марка и без редовно писмено разрешително на 101 бр. дървета от видовете зимен дъб, обикновен бук, обикновен габър и бял бор в подотдели 7.11.753.а и 7.11.753.1. По случая са предприети съответните административнонаказателни мерки и се подготвя сигнал до Районно управление Пирдоп - МВР.

Приоритет за парковата администрация от гледна точка на контрола през август, беше контролът по отношение на дейността по ползване на природен ресурс – паша на домашни животни, като резултатите показват, че отново най-често извършваните нарушения са свързани с паша без пастир, паша в резерват и паша без разрешително. През месеца продължиха мероприятията по поддръжката на парковата и туристическа инфраструктура за осигуряване безопасността на посетителите, като бяха извършени множество ремонтни и аварийни дейности в тази връзка. Отново бяха регистрирани множество случаи свързани с нарушена проходимост и създадена непосредствена заплаха за посетителите по туристическите маршрути в парка, при които парковата администрация реагира своевременно, като бяха извършени спешни дейности за почистване от клони, храсти, паднали дървета и камъни.

На 18.08.2018г. късно вечерта в гората над град Карлово възниква пожар, който обхваща бял борова гора, като фронтът на пожара тръгва на север по склона към територията на НПЦБ. Наред с всички служби на 19 и 20.08.2018г. в овладяването на пожара активно участват и 14 служители от паркови участъци Карлово, Клисура и Калофер, които се заемат с овладяване и охрана на северния фронт, като в следствие на техните усилия пожарът е спрян на 750 м под границата на парка.

В резултат на добре планираните и реализирани мерки свързани с контролната и охранителна дейност, с изключение на случая в ПУ Клисура, през месеца няма данни за допуснати значителни увреждания върху живата и нежива природа, както и данни за нарушение на естествените процеси в парка в резултат на което е запазено благоприятното природозащитно състояние на природните местообитания и видове.

***3. Кратък анализ на постигнатите резултати в областта на опазване на околната среда от осъществената контролна дейност.***

Не са допуснати значителни увреждания върху живата и нежива природа в националните паркове. Естественото състояние на горските екосистеми и особено на естествените гори, скалните местообитания, влажните зони и течащите води, както и на екосистемите в субалпийския и алпийския пояси, е непроменено и устойчиво. Запазено е благоприятното природозащитно състояние на природните местообитания и видове с национална и международна консервационна значимост.

***4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност***

Създадени са условия за развитието на природосъобразен туризъм в съответствие с предназначението на Националните паркове, като същевременно е осигурена възможност на местните общности да генерират средства от предлагането на туристически продукти и устойчивото ползване на природни ресурси на защитените територии.

При осъществяване на ежедневен контрол, служителите от парковите администрации предоставят информация на посетителите на парковете (туристи и ползватели) за правилата за поведение, режимите и нормите съгласно Закона за защитените територии, заповедите за обявяване и Плановете за управление.